Soepel rijdende, grote, betrouwbare weekendtas met uitschuifbaar handvat, voor drukke mensen die veel onderweg zijn
Handig uitschuifbaar handvat
Handvatten met comfortabele, gevoerde greep Moord op raadslid: Saak uitgestel | Netwerk24
Moord op raadslid: Saak uitgestel
Deur Jackie Kruger 23 Augustus 2018 16:34
Die ANC het Donderdag ’n optog gehou na die Knysna-landdroshof om beswaar te maak teen borgtog aan ’n onafhanklike raadslid en drie ander wat in verband met die moord op die ANC-hoofsweep in die stadsraad verskyn het.
Victor Molosi (47) is op 23 Julie omstreeks 22:00 in die straat buite sy huis in Concordia doodgeskiet.
Victor Molosi. Foto: Verskaf
Hy was op pad huis toe ná ’n vergadering van die beheerliggaam van die Concordia High School toe verskeie skote op hom geskiet is. Hy is in die kop getref en is met sy aankoms by die hospitaal dood verklaar.
Die onafhanklike raadslid, Velile Waxa (58), en sy drie medebeskuldigdes, Mawande Makhala (42), Vela P. Dumile (39) en Mandla Tyololo (39) het egter nie Donderdag om borgtog aansoek gedoen nie, en die saak is tot 12 September uitgestel.
’n Vierde verdagte wat ook in hegtenis geneem was, is vrygelaat weens ’n gebrek aan bewyse.
Tyololo is vroeër in hegtenis geneem, waarna die ander drie op 14 Augustus onderskeidelik in Knysna en Kaapstad in hegtenis geneem. Hulle staan onder meer tereg op sameswering om moord te pleeg en moord met voorbedagte rade.
Die ANC in Knysna het voor hul verskyning in ’n verklaring op sy Facebook-blad gesê die party en besorgde lede van die gemeenskap sal hande vat en ’n optog teen hul borgtog hou omdat hulle glo dat die vier se vrylating die openbare vrede en veiligheid in die gedrang sal bring. Dit kan ook die publiek se vertroue in die regstelsel skaad.
Die raadslede en gemeenskap lewe in vrees. Indien die beskuldigdes op borgtog vrygelaat word, sal die Knysna-munisipaliteit se koste vir raadslede se veiligheid verhoog word.
Die ANC en die gemeenskap vrees dat die beskuldigdes potensiële getuies kan intimideer, lui die verklaring.
Meer oor: Victor Molosi | Knysna | Moordsaak | Anc-Raadslid | Hof | Uitgestel